Document ID: /roh_data/filtered/fineweb-2-filterrobots_roh.jsonl.gz/47657

Il giuven da 22 onns era curt avant l’ina la notg da viadi da Küblis vers Saas. Or da motivs anc betg sclerids saja il motociclist collidà cun la saiv da segirezza, scriva la Polizia chantunala. Tras la collisiun èn el e sia moto vegnids schlavazzads var 15 meters giu d’ina costa. La moto è lura restada airi dasper ils binaris da la Viafier retica.
In’ambulanza ha transportà il blessà en l’ospital a Schiers. Da là ha la Rega al sgulà en l’Ospital chantunal a Cuira.